Põlluaas on mitut puhku avaldanud soovi, et Venemaa annaks Eestile tagasi okupeeritud Petserimaa ja Narva-tagused alad. See lootusrikas nõue leidis tee ka EKRE valimisprogrammi.

Nüüd vastas Põlluaasale sotsiaalmeedia kaudu Pihkva kuberner.

"Selliseid" nõudeid "ei toeta terve mõistus... Irboska ja Petseri on kaunid paigad, millel on huvitav minevik ja hämmastav loodus. Paljud inimesed unistavad siin elamisest, tahavad ehitada maju, saada lapsi, veeta vanaduspõlve... Kui härra Põlluaas on valmis oma unistust järgima, pakun talle ja kõigile eestlastele, kes soovivad elada Venemaal, välja võimaluse võtta meie kodakondsus. Pakume selleks kogu vajalikku juriidilist nõu," lubas Vedernikov Instagramis.

Kuberner kutsus Põlluaasa 2021. aastal külastama Pihkva piirkonda, et tähistada Aleksander Nevski 800. sünniaastapäeva.